kardosdrur/scandi-wiki huggingface dataset:
Bikuben Kollegiet Ørestad

Bikuben Kollegiet Ørestad er et privat kollegium på Amager lige ved siden af Københavns Universitet Amager. Kollegiet, som var indflytningsklar i august 2006, rummer godt 107 boliger. Kollegiet er opført på foranledning af Kollegiefonden Bikuben.

Kollegiet

Faciliteter 
Kollegiet har motionsrum, vaskeri, gruppeværelse, lounge, terrasser og festsal, og der er mulighed for parkering i kælderen.

Adgangsforholdene er præget af en lysinstallation af kunstneren Viera Collaro.

Arkitektur 
Kollegiet er tegnet af den århusianske tegnestue A.A.R.T.

Referencer 
 Kollegiefonden Bikuben

Se også 
 Bikuben Kollegiet Odense
 Bikuben Kollegiet Aalborg

Kollegier i København
Islands Brygge
Amagerbro
GUA

GUA (Gennemgribende udviklingsforstyrrelse(r), anden) er en forkortelse for F.84.8 Anden gennemgribende udviklingsforstyrrelse(r), som er en diagnose i WHOs ICD-10 diagnosesystem. 

Denne diagnose bliver anvendt når en person ikke opfylder kravende til de andre ASF diagnoser men som stadig har udfordringer inden for socialt samspil og kommunikation. Mange med GUA oplever desuden angst og tankeforstyrrelser. De gennemgribende udviklingsforstyrrelser (GU) kendetegnes primært ved sociale forstyrrelser. Et problem med GUA-diagnosen er at den er uden egentlige diagnostiske kriterier, samtidig med at mange med GUA har store sammenfald, komorbiditet med andre problematikker, som f.eks. ADHD, OCD og tics. 

Efter det tidligere diagnosesystem ICD-8 fandtes diagnose infantil grænsepsykose, som førhen gjaldt mange af de børn der i dag har diagnosen GUA. Den tilsvarende amerikanske betegnelse fra diagnosesystemet DSM-IV var Pervasive developmental disorder – not otherwise specified (PDD-NOS), men i dag er alle ASF diagnoserne i USA samlet under en diagnose: Autism spectrum disorder.  En amerikansk børnepsykiater Donald Jay Cohen har forsøgt at etablere konkrete kriterier for en gruppe børn med svære symptomer og sociale vanskeligheder og har kaldt diagnosen for Multiple Complex Developmental disorder(MCDD).

Symptomerne 
Et barn med GUA oplever et følelsesmæssigt kaos, dette kan medføre blandt andet:
 angst, usædvanlig frygt eller fobier
 impulsivitet
 hyperfølsomhed
 forstyrret realitetssans, tvangstanker og psykoser
 manglende evne til at indgå og bevare relationer til jævnaldrende
 begrænset evne til at forstå eller aflæse andres følelsesreaktioner
 springende tankegang, irrationalitet

Se også 
 Autisme, afsnit "Atypisk autisme"
 Aspergers syndrom

Landsforeningen Autisme 
Landsforeningen Autisme er interesseorgnisation for mennesker berørt af alle former for autisme. Aspergers Syndrom, Infantil Autisme, Atypisk Autisme, GUU (Gennemgribende udviklingsforstyrrelse(r), uspecificeret) eller GUA. Foreningen henvender sig til mennesker med autisme samt til forældre og fagfolk. Foreningen er hjemmehørende i Handicaporganisationernes Hus på Blekinge Boulevard 2, i Taastrup. Per 1. juli 2017 flytter Landsforeningen Autisme til eget domicil på Banestrøget 19-21, 2630 Taastrup. Lige op af Høje Taastrup station.

Kilder 
 Bilenberg, N. (2008): "Gennemgribende udviklingsforstyrrelser, anden (GUA) – hvordan skal vi forstå og afgrænse tilstanden?",  i Nordborg-Løvstad, K. : GUA-sammenhæng og virkelighed fortalt af fagfolk og familier. Frydenlund
 Landsforeningen Autisme
 https://www.molis.dk/gfx/pdf/GUA-i-Autismebladet-2017.pdf

Eksterne henvisninger 
 https://www.autismeforening.dk 
 https://www.videnomautisme.dk
 https://www.SIKON.dk 
 https://www.detnationaleautismeinstitut.dk 

Autisme
Carl Bowallius

Carl Erik Alexander Bowallius (født 31. juli 1849, død 8. november 1907) var en svensk videnskabsmand, søn af Robert Mauritz Bowallius. 

Bowallius blev student 1868, dr. phil. 1875
og s. A. Docent i Upsala og Assistent ved det
zool. Museum. Livet igennem foretog han lange
Rejser i det meste af Europa samt
Centralamerika. 1888-93 gjorde han hver Sommer
lange Fodture i Norrlands dengang ret ukendte
Lapmarker for at studere Skovforholdene.
1893-96 var B. Inspektør ved det biol. Museum.
1897-1900 og 1904 undersøgte han
Kautsjukskovene i Venezuela, Guyana, Brasilien,
Vestindien og Centralamerika. 1901 anlagde han
selv en Kautsjukplantage i Trinidad. Foruden
Tidsskriftartikler har B. skrevet Contributions
to a monograph of the Amphipoda Hyperidea
I-II (i »Kgl. Vetenskapsakad. handlingar«,
1888-90), The Oxycphalids (i »Upsala
vetenskapssocietets acta« 1890), Nicaraguan antiquities
(Sthlm 1886), »Resa i Centralamerika 1881-83«
(2 Bd 1887) og »Om Norrlands skogar« (4 Bd
1892). Desuden har han overs. en Del
udenlandske Dramaer til Opførelse paa »Dram.
teatern« i Sthlm.

Oversættere fra Sverige
Videnskabsfolk fra Sverige
Ansatte ved Uppsala Universitet
Museumsfolk fra Sverige
Svensksprogede forfattere fra Sverige
Lars Christiansen

Lars Christiansen er navnet på flere personer:
 Lars Christiansen (politiker) (1844-1923) – en dansk politiker, medlem af Folketinget
 Lars E. Christiansen (1935-2007) – en dansk redaktør
 Lars Christiansen (håndboldspiller) (født 1972) – en dansk håndboldspiller
 Lars Christiansen (filminstruktør) – en dansk filminstruktør
 Lars Christiansen (skribent) (født 1972) – en dansk skribent og oversætter, cand. mag. i tysk og historie fra Københavns universitet
 Lars Christiansen (sejlsportsmand) – en dansk sejlsportsmand som var med til at vinde verdensmesterskabet i H-båd i 2000 og 2009
Poul Mangor

Poul Emil Mangor (30. marts 1918 – 11. oktober 2007) var en dansk arkitekt MAA i Frederikssund. Han stiftede den 3. juni 1948 arkitektfirmaet Mangor & Nagel, med arkitekten Børge Nagel. Han mødte Nagel på Christen Borchs tegnestue i København, hvor de begge var ansatte.

Arkitekter fra Danmark
Danskere i 1900-tallet
Modernistiske arkitekter
Lars Christiansen (politiker)

Lars Christiansen (2. august 1844 i Ryslinge – 1. november 1923) var en dansk gårdejer og politiker. Han var sammen med sin bror Rasmus Christiansen, der også var politiker, en af meget få Højre-landmand i Folketinget.

Han var søn af kongevalgt landstingsmand Christian Rasmussen, gik i almueskolen og fik samtidig privatundervisning og gik 1866-68 på Ryslinge Folkehøjskole. 1871 købte han en lille gård i Stadager. Efter nogle års forløb solgte han den og købte gården Ærenlund i Ryslinge, hvor han boede indtil 1889, da han overtog Vindinge Søgaard ved Nyborg.

Christiansen var en dygtig landmand. I nogle år holdt han et par gange om ugen foredrag paa Ryslinge Højskole om landbrug og husdyrbrug. 1897-1900 var formand for Nyborg Slagteri, fra 1891 bestyrelsesmedlem i Svendborg Amts landøkonomiske Selskab og fra 1888 medlem af Fyens Stifts patriotiske Selskabs faste udvalg til kvægavlens forbedring. I Ryslinge var han i sin tid den ledende mand ved andelsmejeriets oprettelse. Desuden var han i 9 år medlem af sognerådet i Ryslinge (1877-83, 1886-89), deraf de 6 år som formand. Han var formand for vandsynskommissionen, bestyrelsesmedlem i en sygeplejeforening og formand for sundhedskommissionen i Vindinge. 1874-89 var han taksationsmand. Han var tillige formand for tiendeafløsningen i Vindinge Herred, repræsentant for Nyborg og Omegns Sparekasse og for den fynske brandforsikring Ravsholtkassen. 1909-12 var han formand for Nyborg Højskoleforening.

I 1884, 1887 og 1890 stillede han op i Faaborgkredsen mod venstremændene Michael Pedersen og Kristen Jensen-Højby. 1894 forsøgte han sig i 6. landstingskreds, men først året efter kom han på tinge fra Kertemindekredsen som Niels Andersens afløser. 1898 og 1901 blev han genvalgt, men måtte i 1903 se sig slået af gårdejer P.P. Pinstrup. Han forsøgte 1906 uden held at tilbageerobre valgkredsen.

I Folketinget interesserede Lars Christiansen sig for behandlingen af spørgsmål vedrørende landboforhold og var ofte på linje med Venstre. På tinge stod han Lars Dinesen nær. 1897-98 var han en af tingets sekretærer.

Kilder 
 Niels Bransager og Palle Rosenkrantz, Den danske Regering og Rigsdag 1901: Biografier og Portrætter, Dansk Grafisk Forlag 1901-03. Digitaliseret hos Google Books
 Omtale på Fynhistorie.dk

Personer fra Fyn
Folketingsmedlemmer fra Højre (1881-1915)
Folketingsmedlemmer i 1890'erne
Folketingsmedlemmer i 1900'erne
Kommunalpolitikere fra Danmark
Landmænd fra Danmark
Pan Pacific Open

Pan Pacific Open er en professionel tennisturnering for kvinder, der blev spillet for første gang i 1973, og som siden 1975 er afviklet en gang om året i Tokyo, Japan. Turneringen har siden 1978 været en del af WTA Tour, hvor den siden 2014 har tilhørt turneringskategorien WTA Premier. Turneringen havde i perioden 1989-2007 fast termin i starten af februar måned umiddelbart efter Australian Open, hvor den blev afviklet indendørs, men i forbindelse med revideringen af WTA-kalenderen i 2008 blev den flyttet til september, hvorefter den blev afholdt udendørs på hardcourt i Ariake Coliseum.

Under renoveringen af Ariake Coliseum, der forberedtes til de olympiske lege i 2020, blev turneringen i 2018 spillet indendørs i Arena Tachikawa Tachihi. I 2019 blev turneringen spillet i Osaka. I 2020 og 2021 blev turneringen aflyst på grund af COVID-19-pandemien, men fra 2022 var den tilbage i Ariake Colisum i Tokyo.

Martina Hingis har rekorden for flest sejre i singleturneringen med fem turneringssejre i perioden 1997-2007. I doublerækken deles rekorden for flest titler mellem Helena Suková og Lisa Raymond, der begge har vundet doubleturneringen fem gange.

Turneringen er siden 1984 blevet spillet under navnet Toray Pan Pacific Open på grund af et titelsponsorat fra Toray Industries.

Historie

Historiske data

Vindere og finalister

Flest titler

Damesingle

Damedouble

Damesingle

Damedouble

Se også 

 Japan Women's Open

Kilder 

 Toray Pan Pacific Open
 WTA - Pan Pacific Open

Noter 

 
Etableret i 1973
Tennis i Japan
Sport i Tokyo
Pan Pacific Open 2009

2009 Toray Pan Pacific Open var en tennisturnering som blev spillet udendørs på hard courts. Det var den 36. udgave af Toray Pan Pacific Open, som er en del af Premier Series på WTA Tour 2009. Den blev spillet på anlægget Ariake Coliseum i Tokyo, Japan, fra 27 September til 2 Oktober 2009.

WTA adgang

Seeding 

 seeding er baseret på ranking den 21 September, 2009.

Anden adgang 
Følgende spiller modtog et Wildcard til hovedturneringen i single:
  Dinara Safina
  Ai Sugiyama
  Ayumi Morita
  Kimiko Date-Krumm

Følgende spiller modtog adgang via kvalifikationsturneringen:
  Kateryna Bondarenko
  Anastasia Pavlyuchenkova
  Jill Craybas
  Alexa Glatch
  Andrea Petkovic
  Urszula Radwańska
  Sania Mirza
  Chang Kai-Chen

Mester

Single 
 Maria Sharapova def.  Jelena Janković, 5–2 (ret)
 Det var Sharapova's første titel i 2009 og den 20ende i hendes karrierer. Det var hendes første titel siden April 2008 og hendes anden sejre i turneringen, da hun også vandt 2005.

Double 
 Alisa Kleybanova /  Francesca Schiavone def.  Daniela Hantuchová /  Ai Sugiyama, 6–4, 6–2

Eksterne links 
 Official website 

WTA Tour 2009
2009
Kristen Jensen-Højby

Kristen Jensen, kendt som Kristen Jensen-Højby (født 14. oktober 1847 i Drigstrup ved Kerteminde, død  3. marts 1915) var en dansk gårdejer og politiker.

Mens han aftjente sin værnepligt, blev han forfremmet til sekondløjtnant, og tog derefter livlig del i skyttebevægelsen, hvorved han stiftede et varmt venskab med Klaus Berntsen. Dette bekendtskab medførte, at Kristen Jensen til tider vikarierede for folketingsmand Klaus Berntsen på Højby friskole, når Klaus Berntsen var ude på nogle af sine mange foredragsrejser eller optaget af rigsdagsarbejde.

I Højby lærte han en gårdmandsdatter at kende, og efter sit giftermål med hende, overtog ægteparret 1876 en gård i Nørre Søby. Ti år senere overtog Kr. Jensen og hustru sidstnævntes fødegård i Højby. Både i Nr. Søby og i Højby blev Kr. Jensen sognerådsformand, og han var endvidere amtsrådsmedlem fra 1878 til sin død i 1915.

Kristen Jensen stillede op til folketingsvalget for Faaborgkredsen 21. januar 1890 og blev valgt som Michael Pedersens efterfølger. Den veltalende og forhandlingsvenlige gårdejer og officer blev valgt med 1411 stemmer mod Højrebonden Lars Christiansens 1098.

Jensen blev genvalgt i 1892, hvor stemmeafgivningen var således: Kristen Jensen 1195, proprietær, kaptajn H.G.N. Schroll, Lykkenssæde (Højre) 922, lærer Mouritsen, Mørup (Venstre) 188.

Ved valget 9. april 1895 vandt Kristen Jensen med 947 stemmer over forpagter Kr. Petersen, Sørup (Venstre) 341. Stemmeprocenten ved dette valg var meget lav, nemlig kun 38,8 pct. 

I 1898 var Jensens modkandidat juristen Frederik Scavenius, søn af den blandt venstrefolk så forhadte kultusminister Jacob Scavenius. Alle kræfter blev sat ind på at undgå Scavenius' valg, så der blev forhandlet mellem de moderate og de radikale samt enkelte socialdemokrater om at få stemmerne kanaliseret over til Kristen Jensen. 

Scavenius blev da heller ikke valgt, men ved folketingsvalget 3. april 1901 mistede Kristen Jensen sit mandat til fordel for fæstebonden Hans Poul Pedersen. Jensen var dog senere folketingsmand for Stubbekøbingkredsen 1906-09 og Bogensekredsen 1910-13.

Referencer

Kilder 
 Om Faaborgkredsen på Fynhistorie.dk

Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1910'erne
Amtsrådsmedlemmer fra Venstre
Kommunalbestyrelsesmedlemmer fra Venstre
Officerer fra Danmark
Personer fra Fyn
Tidligere folketingsmedlemmer fra Venstre
Landmænd fra Danmark
Mohammed bin Rashid Al Maktoum

Mohammed bin Rashid Al Maktoum ( ; ; født 15. juli 1949) er vicepræsident og premierminister i Forenede Arabiske Emirater. Han er også landets forsvarsminister foruden at være hersker over Emiratet Dubai. Han efterfulgte sin bror Maktoum bin Rashid Al Maktoum som vicepræsident efter dennes død i 2006, og var kortvarigt fugerende præsident efter præsident Khalifa bin Zayed Al Nahyans død i 2022.

Al Maktoum, som er milliardær, får det meste af sin indkomst fra fast ejendom, og han beskrives som "en af verdens mest fremtrædende ejendomsudviklere". Jorden som han ejer, forvaltes som et aktiv for staten. Afgrænsningen mellem emiratet Dubais aktiver og den regerende Al Maktoum-families aktiver er flydende. Han har overset Dubais vækst til en verdensby samt lanceringen af en række statsejede virksomheder, herunder Emirates Airline, DP World og Jumeirah Group. Nogle af disse ejes af Dubai Holding. Sheikh Mohammed har overvåget udviklingen af flere projekter i Dubai, herunder oprettelsen af en teknologipark, en fri økonomisk zone, Dubai Internet City, Dubai Media City, Dubai International Financial Centre, Palm Islands og hotellet Burj Al Arab. Han stod også bag byggeriet af Burj Khalifa, verdens højeste bygning.

Al Maktoum er Dubais absolutte hersker og premierminister i UAE, en stilling som udpeget af præsidenten. Regeringen er autokratisk, da der ikke er nogen demokratiske institutioner, og intern uenighed er forbudt. Styret karakteriseres af forskere som autoritært.

Den 5. marts 2020 afgjorde en britisk domstol, at han sandsynligvis har bortført to af sine døtre og truet sin tidligere kone, prinsesse Haya. Angiveligt blev hans døtre, Shamsa og Latifa, tvangsmedicineret efter ordre fra Al Maktoum, mens de blev holdt i Dubai siden henholdsvis 2000 og 2018. 16. februar 2021 sendte BBC et dokumentarprogram med prinsesse Latifas videobeskeder, som hun havde lavet i hemmelighed under tvangsfængsling i Dubai på ordre fra Sheikh Mohammed. I 2022 fandt High Court of England og Wales, at Al Maktoum "havde udøvet 'vold i hjemmet' i et ekstraordinært omfang mod sin ekskone".

Han er rytter og er grundlægger af stalden Godolphin, som ejes af Maktoum-familien, og ejer af Darley, som opdrætter fuldblodsheste og opererer i seks lande. I 2012 red han 160 km på hesten Madji Du Pont og vandt FEI-verdensmesterskabet i udholdenhed.

Referencer 

Personer fra Dubai
Emirer af Dubai
Forenede Arabiske Emiraters præsidenter
Danxiashan

Danxiashan (kinesisk skrift: 丹霞山) er et bjergparti med storslået udsigt omkring 45 kilometer fra byen Shaoguan i den nordlige del af provinsen Guangdong i Folkerepublikken Kina. Nærmere bestemt ligger de i amtet Renhua, og udgør en del af Nan Ling-bjergkæden.

Beskrivelse 

Danxiashan består af af en rødlig sandsten som er eroderet til en serie bjerge omgivet af kuperede klipper og mange usædvanlige formationer. Området udgjr en kinesisk geopark (中国国家地质公园, Zhongguo Guojia Dizhi Gongyuan). Det beskrives på lokale skilte som «Kinas verdensberømte UNESCO-geopark».
Det ligger mange templer i Dangxiabjergene og der er mange naturskønne vandreruter. Her er mange småfloder som som risler mellem bjergene, og man kan sejle på nogle af dem.
Bjergen har tre høje toppe. Den højeste af dem er Baozhu Feng, de andre hedder Zhanglao og Hailuo. Inde i området ligger den lille sø Xianglong.
Ved foden af toppen Zhanglao er der et huletempel som blev bygget under Det nordlige Song-dynasti (960-1127). Biezhuantemplet, midt på bjerget, anses som et af de ti vigtigste templer i provinsen Guangdong.
Parkmyndighederne har en beregning som går ud på at det er 680 specielle naturformationer, stenbroer og andre seværdigheder i området. Særlig berømte og væsentlige turistmagneter er to formationer: en stenpille kaldt Yangyuan (mands/faderstenen) og grotten Yinyuan. Den førstnævnte er 28 meter høj og 7 meter i diameter og siges at ligne en mands penis. Den anden er en grotte hvis indgang påstås at ligne en kvindes labia. Grotten er 10,3 meter høj, 4,8 meter bred og 4,3 meter lang. Men der er også mange andre underlige stenformationer, og nogle ligner fugle eller dyr.
Bjergene har stedsegrønne skove som er hjemsted for mange dyre- og plantearter, hvoraf 400 regnes for sjældne eller truede.
Området har mange klippegrave efter tidligere tiders beboere. Bjergene har været vigtige for kinesisk buddhisme siden Sui-dynastiets (581-618) og Tang-dynastiets (618-907) tid. Under Ming-dynastiet og Qing-dynastiet fik denne religiøse interesse et nyt opsving, og mere end firs templer blev bygget der. Et stort antal digte, inskriptioner og andre dekorationer som priser bjergenes skønhed er blevet udhugget eller ridset ind i klippevøæggene af forfattere, digtere og andre kunstnere op gennem dynastierne.

UNESCO 
Området blev oppført på UNESCOs verdensarvsliste den 1. august 2010, i en kategori med betegnelsen Danxia Landskabsformationer, hvori indgår en række markante røde sandstensformationer i seks adskilte dele af det sydlige Kina, de fem andre i provinserne Hunan, Fujian, Jiangxi, Zhejiang og Guizhou. Sammenlagt dækker de seks områder 73.945 hektar, og det samlede bufferområde er på 65.446 hektar.

Billedgalleri

Eksterne henvisninger 

 Beskrivelse fra cultural-china.com 
 Beskrivelse på National Geographics norske websider 
 Detaljere beskrivelse fra Chinaculture.org 

Bjerge i Kina
Verdensarven i Kina
Guangdong
Mougins

Mougins er en fransk by i departementet Alpes-Maritimes. Kunstneren Pablo Picasso døde i Mougins d. 8. april 1973.

Byer i Alpes-Maritimes
Maccabi Petach Tikvah

Maccabi Petach Tikvah FC er en israelsk fodboldklub fra byen Petach Tikvah. Klubben spiller i den bedste israelske liga, Ligat ha'Al og har hjemmebane på Winter Stadion. Klubben blev grundlagt i 1912, og har siden da sikret sig tre israelske pokaltitler, mens man fortsat har det første mesterskab til gode.

Titler 
 Israelske pokalturnering (3): 1995, 2000 og 2004

Eksterne henvisninger 
Klubbens officielle hjemmeside 

Fodboldklubber i Israel
Etableret i 1912
Røggasrensning

Røggasrensning er rensning af miljøskadelige stoffer fra kraftværker. 
Dette gøres bl.a. ved hjælp af kalk. 
De kemiske reaktioner, der foregår i vasketårnet, er:
SO2 + CaCO3 + ½O2 + 2H2O → CaSO4·2H2O + CO2.

Kilder 

Luftforurening
Industri
Hapoel Petach Tikvah

Hapoel Petach Tikvah FC er en israelsk fodboldklub fra byen Petach Tikvah. Klubben spiller i den bedste israelske liga, Ligat ha'Al og har hjemmebane på Ramat Gan Stadion. Klubben blev grundlagt i 1934, og har siden da sikret sig seks israelske mesterskaber, hvoraf de fem blev vundet i træk i årene mellem 1959 og 1963, samt fire pokaltitler.

Titler 
 Israelske Mesterskab (6): 1955, 1959, 1960, 1961, 1962 og 1963
 Israelske pokalturnering (4): 1986, 1990, 1991 og 2005

Eksterne henvisninger 
Klubbens officielle hjemmeside 

Fodboldklubber i Israel
Etableret i 1934
Saeima

Saeima er Letlands parlament med 100 medlemmer, som bliver direkte valgt for en periode på fire år.

Saeimaens samlinger 
Der er tradition for at Saeimaens samlinger nummereres.

 1. Saeima (1922—1925)
 2. Saeima (1925—1928)
 3. Saeima (1928—1931)
 4. Saeima (1931—1934)
 5. Saeima(1993—1995)
 6. Saeima (1995—1998)
 7. Saeima(1998—2002)
 8. Saeima (2002—2006)
 9. Saeima (2006—2010)
 10. Saeima (2010—2011)
 11. Saeima (2011—2014)
 12. Saeima (2014-2018)
 13. Saeima (2018-nu)

Eksterne kilder/henvisninger 

 Latvijas Republikas Saeima 
 Central Election Commission of Latvia  

Letland
Parlamenter
Bolsjefabrikken

Bolsjefabrikken er en forening, der driver et (tidligere to) brugerstyret kulturhus i København. Bolsjefabrikken lægger lokaler til forskellige kulturelle arrangementer såsom koncerter, udstillinger, debatter og folkekøkken.

Aktiviteter 
På Ragnhildgade 1, på Ydre Nørrebro, findes blandt andet koncertsal, medieværksteder, øvelokaler for teatergrupper og yoga.

Tidligere adresser 
På Lærkevej 1 i Nordvestkvarteret, (2009-2013) fandtes blandt andet cafe, folkekøkken, galleri, biograf, bibliotek, cykelværksted, systue, medieværksted, musik-øverum og silketrykværksted.

Historie 
Bolsjefabrikken blev oprettet i 2008 i nogle nedlagte fabriksbygninger fra Nørregade Bolcher på Glentevej i Nordvest. I 2009 fik bygningerne ny ejer, og Bolsjefabrikken flyttede til et nedlagt VVS-værksted på Lærkevej 11. I begyndelsen af 2010 blev Bolsjefabrikken udvidet med en nedlagt smedje i Ragnhildgade .

Se også 
 Folkets Hus
 Flydende by
 Makvärket
 Ungdomshuset
 Christiania

Eksterne henvisninger 
 Bolsjefabrikkens hjemmeside

Foreninger fra Danmark
Kultur i København
Hapoel Haifa

Hapoel Haifa FC er en israelsk fodboldklub fra byen Haifa. Klubben spiller i den bedste israelske liga, Ligat ha'Al og har hjemmebane på Kiryat Eliezer Stadion. Klubben blev grundlagt 24. april 1924, og har siden da sikret sig ét israelsk mesterskab og én pokalturnering.

Titler 
 Israelske Mesterskab (1): 1999

 Israelske Pokalturnering (1): 2001

Eksterne henvisninger 
Klubbens officielle hjemmeside

Fodboldklubber i Israel
Etableret i 1924
Dudu Aouate

David "Dudu" Aouate (på hebraisk: דוד "דודו" אוואט) (født 17. oktober 1977 i Nazareth Illit, Israel) er en israelsk tidligere fodboldspiller, der spillede som målmand. Gennem karrieren repræsenterede han adskillige klubber i Israel og Spanien, blandt andet Maccabi Haifa, Maccabi Tel Aviv, Hapoel Haifa, Racing Santander og Deportivo La Coruña.

Aouate var med både Hapoel Haifa og Maccabi Haifa med til at vinde såvel det israelske mesterskab, som landets pokalturnering.

Landshold 
Aouate nåede at spille 78 kampe for Israels landshold, som han debuterede for 10. oktober 1999 i en EM-kvalifikationskamp mod Spanien.

Titler 
Israelske Mesterskab
 1999 med Hapoel Haifa
 2002 med Maccabi Haifa

Israelske Pokalturnering
 2001 med Hapoel Haifa
 2002 med Maccabi Haifa

Eksterne henvisninger 

 

Fodboldspillere fra Israel
Fodboldspillere fra Racing Santander
Fodboldspillere fra Deportivo La Coruña
Fodboldspillere fra RCD Mallorca
Fodboldspillere fra Maccabi Haifa
Scotland Yard (flertydig)

Scotland Yard har flere betydninger:
 Scotland Yard – hovedkvarter for London Metropolitan Police
 Scotland Yard (brætspil) – brætspil som foregår i London